b'\n_START_ARTICLE_\nBredas kapitulasjon\n_START_SECTION_\nMotiv\n_START_PARAGRAPH_\nBildet fremstiller det \xc3\xb8yeblikk da hollenderne under Justinus av Nassau den 5. juni 1625 overgir n\xc3\xb8klene til grensefestningen Breda til den spanske beleiringsh\xc3\xa6r under marki Ambrosio Sp\xc3\xadnola. Personene omkring Sp\xc3\xadnola og Nassau virker tilfeldig oppstillet som i et \xc3\xb8yeblikksbilde. En hollandsk offiser p\xc3\xa5 den venstre side samt flere offiserer p\xc3\xa5 den spanske side kikker ut av bildet. I bakgrunnen ses brennende bygninger og oversv\xc3\xb8mte jorder._NEWLINE_P\xc3\xa5 grunn av sin strategiske beliggenhet ble Breda en av de mest omstridte byene i \xc3\xa5tti\xc3\xa5rskrigen mellom det spanske monarkiet og Nederlandene. Etter en lang beleiring ble den endelige erobring av Breda derfor ansett som en stor, milit\xc3\xa6r bragd som ble dyrket i samtidens tekst- og billedfremstillinger.\n_START_SECTION_\nProveniens\n_START_PARAGRAPH_\nBredas kapitulasjon var opprinnelig et av maleriene som hang i Buen Retiro i Madrid, hvis Keisersal Vel\xc3\xa1zquez hadde f\xc3\xa5tt i oppgave \xc3\xa5 dekorere av byggherren Philip IV. Bildene ble utf\xc3\xb8rt av forskjellige kunstnere med spanske milit\xc3\xa6re seire som motiv overv\xc3\xa5ket av kongefamilien selv, og Vel\xc3\xa1zquez bidrag om Bredas kapitulasjon regnes som et av de beste av disse. Bredas kapitulasjon, som i dag henger i Madrids Pradomuseum, regnes ogs\xc3\xa5 som et av Vel\xc3\xa1squez beste.'